cyanic-selkie/wikianc huggingface dataset:
Ļevs Lošinskis
Ļevs Lošinskis (dzimis, miris ) bija padomju šaha problēmists, lielmeistars (1972) un starptautiskais tiesnesis (1956) šaha kompozīcijā, PSRS Nopelniem bagātais sporta meistars (1962).
Pēc profesijas viņš bija matemātiķis.
Dzīves gājums
Dzimis Varšavā, kur turpināt izglītību no Ukrainas bija ieradušies viņa vecāki. Sākoties Pirmajam pasaules karam ģimene atgriezusies Ukrainā. 1917. gadā vecāki izšķīrušies un māte ar dēlu pārcēlusies uz Rostovu pie Donas. Skolas gados Lošinskis pievērsies praktiskam šaham un kļuvis par vienu no pilsētas labākajiem šahistiem.
Tomēr 1930. gadā pēc smagas saslimšanas (plaušu tuberkuloze), kas ārstēšanās dēļ liegusi pabeigt skolu, Lošinskis sāk vairāk pievērsties šaha kompozīcijai. 1932. gada rudenī Lošinska patēvs mainījis darba vietu un ģimene pārcēlusies uz Maskavu. Nepabeidzis izglītību, Lošinskis 1932. gada rudenī iestājies darbā uz dzelzceļa par strādnieku, vēlāk kļuvis par elektriķi, pēc tam nozīmēts par brigadieri. Darbs svaigā gaisā veicinājis izveseļošanos un veselības nostiprināšanu.
1938. gada februārī iestājies sagatavošanas kursos un nokārtojis vidusskolas eksāmenus. Tā paša gada septembrī uzsācis mācības V. P. Potjomkina vārdā nosauktajā Maskavas Pilsētas pedagoģiskajā institūtā. 1941. gada oktobrī, sakarā ar kara sākumu, viņš priekšlaikus saņēmis vidusskolas matemātikas skolotāja teicamnieka diplomu. Pēc institūta beigšanas viņš iesaukts armijā, bet pēc tam no tās atvaļināts veselības dēļ. Tādēļ, ka mācību iestādes bija no Maskavas evakuētas, sākumā Lošinskis bijis spiests strādāt dažādus gadījuma darbus, tikai 1943. gada rudenī viņš sācis strādāt Maskavas Elektrotehniskā institūta augstākās matemātikas katedrā. Šeit viņš nostrādājis līdz sava mūža galam, sākumā bijis asistents, pēc tam vecākais pasniedzējs un docents.
Šaha kompozīcija
Kopš 1928. gada publicējis aptuveni 500 dažādu žanru šaha kompozīcijas, no tām vairāk nekā 300 sastādītas kolektīvi (43 līdzautori). Viens no līdzautoriem bijis rīdzinieks Alfreds Dombrovskis. Lošinskim vasaras atvaļinājumos atpūšoties Rīgas jūrmalā, tapuši apmēram 10 kopīgi uzdevumi.
Sastādīšanas konkursos atzinību guvušas apmēram 400 kompozīcijas, tai skaitā 166 apbalvotas ar pirmo godalgu. Otrajā FIDE konkursā (1958—1960) viņš ieguvis zelta un bronzas medaļas trīsvilču grupā, bet trešajā (1960—1962) — tajā pašā grupā sudraba medaļu. Olimpiskā konkursā (1960) izcīnījis zelta medaļu gan divvilču, gan trīsvilču grupās un bronzas medaļu trīsvilču grupā.
Bijis 14 kārtīgs PSRS čempions: otrā (1948), trešā (1952), ceturtā (1955) un sestajā (1962) čempionātā divvilčos; 1.-9. (1947—1969) čempionātā trīsvilčos; astotajā(1967) čempionātā daudzvilčos.
FIDE albumos publicēti 194 Lošinska uzdevumi.
Niks Matvejevs
Niks Matvejevs (dzimis Bauskā, miris ) bija latviešu mūziķis, komponists un vokālists. Matvejevs bija rokgrupas "Sīpoli" vokālists. Karjeras laikā piedalījies nozīmīgos Latvijas mūzikas festivālos, kā arī spēlējis vadošās lomas daudzās rokoperās. Strādājis ar komponistiem Mārtiņu Braunu un Zigmāru Liepiņu. Kā mūzikas autors, aranžētājs un izpildītājs piedalījies daudzos ierakstos. Svarīgākie: "Ieskaties acīs", "Rīga dimd", "Ma voix, ma voie". Rakstījis mūziku pilnmetrāžas mākslas filmām un animācijai.
Dzīvesgājums
Dzimis 1958. gadā Bauskā, viņa māte cēlusies no Suvalku vojevodistes, Latvijā ieradusies pēc Polijas okupācijas 1939. gadā. Nika tēvs bijis vācbaltietis, bet audžutēvs krievs. Mācījās akordeona spēli Bauskas mūzikas skolā pie skolotāja Dravnieka un spēlēja basģitāru Viļņa Šmīdberga vadītajā Iecavas estrādes ansamblī. Kad Iecavas ansamblis pārbāzējās uz Tukumu, grupai pievienojās Mārtiņš Brauns, izdomādams nosaukumu "Sīpoli". Matvejevs pēc vidusskolas beigšanas iestājās Fizkultūras institūtā, līdztekus mācījās Mediņa mūzikas vidusskolā.
1982. gadā Matvejeva izpildītā "Dziesma par spēli" ieguva 9. vietu Mikrofona aptaujā. Iedziedāja mūziku izrādēm "Alberts", "Mauglis", "Suns un kaķe" un citām. 1988. gada festivālā Liepājas dzintars viņš izpelnījās Labākā dziedātāja titulu, kopā ar "Sīpoliem" atskaņojot pašsacerētu dziesmu ciklu "Indriķa Latvieša piezīmes uz Livonijas hronikas malām" ar Vizmas Belševicas dzeju. 1988. gadā izpildīja arī Dīteriha lomu rokoperā Lāčplēsis, dziedāja grupā "Jumis" un korī "Sindī putnu dārzs".
Pēdējos mūža gados Matvejevs darbojās savā ierakstu studijā kā aranžētājs, papildinājās Lielbritānijas Karaliskajā aranžēšanas skolā.
Miris no sirdstriekas 2014. gadā naktī uz 27. aprīli.
Baltijas ledus ezera krasta valnis pie Rīvas
Baltijas ledus ezera krasta valnis pie Rīvas ir aizsargājams dabas piemineklis — ģeoloģisks veidojums Dienvidkurzemes novada Sakas pagastā. Izvietojies pagasta austrumdaļā dienvidrietumos no Rīvas ciema; pa to izbūvēts autoceļš Rīva—Orgsaļiena. Stiepjas 2 km garumā no Lielkalnu mājām līdz pamestam grants karjeram. Valni veido Baltijas ledus ezera II stadijas strēle un III stadijas bārs. Bāra jūras pusē iegrauzta abrāzijas kāple vairāku metru augstumā. Krasta veidojumi sastāv no smilts un grants—oļu materiāla. Liela daļa vaļņa ārpus aizsargājamās teritorijas robežām norakta.
Sony Pictures Animation
Sony Pictures Animation ir kinostudija, kas darbojas datoranimācijas žanrā. Atrodas Kalifornijā, ASV.
Medze
Medze var būt:
Cēge fon Manteifels
Cēge fon Manteifels (Zoege von Manteuffel) jeb Manteifels (Manteuffel) saukts Cēge (Szoege) vai Manteifels-Cēge (Manteuffel-Szoege) ir senas Baltijas muižnieku dzimtas vārds, kas sākas Baltijā ar Gerhardu Zoije (Gerardus Soye), kurš 1325. gada 11. jūnijā dokumentā minēts kā Dānijas karaļa Kristofera II vasalis kopā ar 40 citiem. 1333. un 1360. gadā "Johannes dictus Zoge" minēts kā Dorpatas kanoniķis. 1390. gada 30. jūnija dokumentā Henneke un Gerts Zoije ir aprakstīti kā Klausa dēli. 1428. gadā Hermanis, Klauss, Otto un Hanss Zoije minēti uz arhibīskapa akta saistībā ar Teitoņu ordeni.
Vārds
Nosaukums vācu valodā bija mainīgs, piemēram, Zoye, Soye, Soeghe, Zoeghe, Zöge, Szoge, Zoege un Szoege vai arī vēl citādāka rakstība. Iesauka "Manteifels" pirmo reizi tika pieņemta Kurzemē 17. gadsimtā, vēlāk arī Igaunijā un Livonijā, un mūsdienās vienkāršības labad to bieži izmanto kā galveno nosaukumu. Iespējams, tā ir vācbaltiešu vai vācu izcelsmes bruņinieku dzimta, kas valstī ieradās 12. gadsimta beigās vācu Ostsiedlung sastāvā ar Zobenbrāļu ordeni.
Nav radniecības ar Pomerānijas dzimtu ar vārdu fon Manteifels, kuram arī ir cits ģerbonis. Nav skaidrs, kāpēc arī Kurzemes Cēges ģimene pieņēma šo vārdu. Kurzemes līnija pirmo reizi tika apzīmogota 1528. gadā ar ģerboni, kas ir gandrīz identisks Igaunijas Cēges ģerbonim. Poļu kavalērijas kapteinis Everts (Evert (Eberhard) Soye auf Zunzen) 1601. gadā rakstīja kā "Szoege gen. Manteuffel". Tikai viņa dēls Eberhards (1590-1637) regulāri lietoja segvārdu Manteifels. 1909. gadā publicētajā Kurzemes līnijas ģimenes vēsturē tika uzskaitīti divi fiktīvi laulātie pāri, kurus tā saistīja ar Pomerānijas līniju, kas pēc mēnešiem tika labota.
Avots (izdevniecība)
«Izdevniecība Avots» ir grāmatu izdevniecība Latvijā. Dibināta 1980. gadā, atdaloties no izdevniecības «Liesma».. Pirmais izdevums izdots 1980. gadā un tas bija publicistisks darbs «Plānotā rītdiena» par Preiļu rajona kolhoza "Krasnij Oktjabrj" darbību.
Kopš privatizācijas laika izdevniecība atpazīstama ar izdotajām vārdnīcām un praktisko literatūru. Gadiem ejot, izdevniecība izdod arī personības izaugsmes grāmatas, kur atpazīstamākais no autoriem ir Robins Šarma ar savu harizmu un viedumu. Jaunākās grāmatas ir Pola Makennas pašpilnveides grāmatas ‘’Stresa vadība '' un ‘’Tūlītēja pašapziņa!’’. Kā arī padomu grāmatas bērnu audzināšanā, kā pilnvērtīgi pavadīt brīvo laiku ģimenes lokā, grāmatas veselības saglabāšanai,  un arī tās, kas palīdzēs organizēt darbu mājā un saimniecībā. Grāmatu klāstā ir grāmatas mazajiem lasītājiem, uzsvaru liekot uz izzinošu un izglītojošu grāmatu izdošanu.
Izdevniecība Avots centrālais birojs atrodas Rīgā, Puškina ielā 1a.
Dīvaja
Dīvaja (arī Skrīve) ir Daugavas laba krasta pieteka Aizkraukles novadā. Sākas pie Skrīveriem satekot Braslai un Maizītei. Tek pa dziļu un krāšņu gravu, kuras stāvos krastus saposmo sāngravas. Ietek Daugavā pie Klidziņas iepretī Jaunjelgavai. Dīvajas krastā atrodas Skrīveru pārtikas kombināts, lejpus tā izbūvēta mazā hidroelektrostacija. Upi šķērso autoceļi P32 un A6. Gar upes krastiem ierīkotas vairākas tūristu takas. Pavasara palos upe piemērota laivu nobraucieniem.
Bertolds Laskers
Bertolds Laskers (de; Berlinhene —  Berlīne) bija Vācijas šahists un medicīnas doktors. Pasaules šaha čempiona Emanuela Laskera vecākais brālis.
Biogrāfija
No 1881. līdz 1888. gadam studējis medicīnu Berlīnes Humboltu universitātē. Lielāko daļu dzīves pavadījis Berlīnē, kur bijis praktizējošs ārsts, kā arī piedalījies vietējos pilsētas šaha turnīros. 1881. gadā vienā Berlīnes šaha turnīrā dalījis pirmo vietu ar Zīgbertu Tarrašu, bet citā palicis otrais aiz Kurta fon Bardelebena. 1883. gadā dalījis 1.-4. vietu, taču papildu turnīrā palicis ceturtajā vietā (uzvarējis Hermans fon Gotšalls). Lielāko panākumu guvis 1890. gada Berlīnes turnīrā, kad kopā ar savu brāli Emanuelu Laskeru dalījis pirmo vietu. 1891. gadā bijis otrais aiz Horeišio Karo. 1899. gada Berlīnes jaungada turnīrā bijis 10. vietā (uzvarējuši Teodors fon Ševe, Emīls Šallops un Horeišio Karo). Īsu laiku uzturējies ASV, kur 1902. gadā uzvarējis Ņujorkas štata šaha čempionātā.
Dautzene Krūsa
Dautzene Krūsa (nl; dzimusi ) ir nīderlandiešu modele.
Bērnībā vēlējusies kļūt par ātrslidotāju. 2005. gadā viņa Vogue lasītāju balsojumā tika atzīta par gada modeli. 2007. gadā Forbes D. Krūsu ierindoja 14. vietā vispelnošāko supermodeļu sarakstā. Vēlākajos gados šajā rangā ieņēmusi vietu pirmajā pieciniekā. 2004. gadā uzsākusi strādāt Victoria's Secret, 2008. gadā kļuva par vienu no "eņģeļiem".
Jānis Samauskis
Jānis Samauskis (dzimis, miris ) bija latviešu aktieris.
Filmējies filmās "Cukura nams", "Kroņa numurs", "Cīrulīši" un "Trīs minūšu lidojums".
Kārlis Pamše
Dzīvesgājums
Dzimis 1917. gadā Virānes muižas kučiera ģimenē. Mācījās Dzelzavas pamatskolā, Jaungulbenes lauksaimniecības skolā, Zeltmata dramatiskajos kursos (1937-1938) un Latvijas aktieru arodbiedrības teātra skolā.
Pēc Otrā pasaules kara 1947. gadā absolvēja Drāmas teātra studiju, 1953. gadā Latvijas Valsts konservatorijas Teātra fakultātes Režijas nodaļu.
No 1944. līdz 1965. gadam darbojās Drāmas teātrī, sākotnēji kā aktieris, vēlāk kā režisors. Tāpat Teātra fakultātes studentiem pasniedza aktiermeistarības kursus, iestudēja vairākus radiolasījumus Latvijas Radio, kā arī nodarbojās ar teātra kritiku. Bija Valsts Rīgas Operetes teātra galvenais režisors (1978—1989). Mūža nogalē rakstīja atmiņu krājumus.
Miris 2015. gadā.
Sakārņi
Sakārņi ir ciems Rankas pagastā, Gulbenes novadā. Atrodas 161 km attālumā no Rīgas.
Apdzīvotā vieta atrodas pie autoceļa V437.
2020. gada Latvijas futbola Virslīgas sezona
'''Latvijas futbola virslīgas 2020. gada sezona''' bija 46. Virslīgas sezona. Čempionātu organizēja Latvijas Futbola federācija. 2020. gada Latvijas futbola virslīgas ģenerālsponsors bija "Optibet", tāpēc čempionāta oficiālais nosaukums bija "Optibet Virslīga". Virslīgā šajā sezonā piedalījās 10 klubu.
Sacensības bija plānots uzsākt 13. martā. Tomēr saistībā ar Latvijā izsludināto ārkārtējo situāciju COVID-19 izplatīšanās dēļ Latvijas Futbola federācija nolēma atlikt visu pieaugušo futbola sacensību, tai skaitā Virslīgas, norisi līdz turpmākam rīkojumam. Noslēdzoties ārkārtējai situācijai, tika pieņemts lēmums Virslīgas sezonu sākt 15. jūnijā. Sezona noslēdzās 29. novembrī.
27. novembrī Latvijas Futbola federācija nolēma atcelt pārspēles starp Virslīgas 9. vietu un 1. līgas 2. vietu. Līdz ar to 9. vietas ieguvēji FK Metta saglabāja vietu Virslīgā.
Par Virslīgas čempioniem trešo reizi pēc kārtas kļuva Riga FC futbolisti.
Maģiskais Maiks
"Maģiskais Maiks" (en) ir 2012. gada ASV komēdija, kuras režisors ir Stīvens Soderbergs. Galvenās lomas atveido Čenings Teitums, Alekss Petifers, Kodijs Horns, Mets Boumers, Olīvija Manna, Džo Maganielo un Metjū Makonahijs. Filmas pirmizrāde notika. 2015. gadā filmai iznāca turpinājums "Maģiskais Maiks XXL".
Striptīzdejotājs māca jaunākam izpildītājam, kā nopelnīt vieglu naudu, ballēties un tikt pie sievietēm.
Jānis Tepfers
Jānis Tepfers (1898-1994) bija latviešu diplomāts, Latvijas Republikas Ārlietu ministrijas ģenerālsekretārs (1937—1938), Latvijas vēstnieks Somijā (1938—1940). Latvijas diplomātiskā dienesta vadītāja pārstāvis Zviedrijā (1954—1991).
Dzīvesgājums
Dzimis 1898. gada 16. janvārī Iecavas pagastā aptiekāra ģimenē. Mācījās Jelgavas ģimnāzijā (1909—1915), Pirmā pasaules kara laikā devās bēgļu gaitās uz Tērbatu, kur turpināja mācības Luda Bērziņa un Friča Šmidhena vadītajā ģimnāzijā. Studēja Tērbatas Universitātē medicīnu (1917—1918). Latvijas brīvības cīņu laikā 1918. gada decembrī kopā ar vecāko brāli Verneru Tepferu iestājās Atsevišķajā studentu rotā. No 1919. gada 1. decembra bija Latvijas pagaidu valdības ārlietu ministra Z. A. Meierovica adjutants, pavadīja ministru ārzemju ceļojumos Latvijas valsts de iure atzīšanas sarunās (1920—1921) un Dženovas konferencē (1922).
Pēc Latvijas okupācijas 1940. gada jūlijā atbrīvots no amata un pārcēlies uz dzīvi Zviedrijā. No 1942. gada bija tulks Zviedrijas Ārlietu ministrijā. Pēc kara beigām bankas darbinieks (1947—1959), līdztekus no 1948. gada vadīja Nacionālā fonda padomes darbu, līdz 1954. gadam bija Zviedrijas Latviešu padomes vicepriekšsēdētājs. No 1954. gada Latvijas diplomātiskā dienesta vadītāja Kārļa Zariņa pārstāvis Zviedrijā (1954—1991). Piedalījies visās Latvijas diplomātisko pārstāvju sanāksmēs no 1964. līdz 1983. gadam.
Miris 1994. gada 9. aprīlī Stokholmā.
Apbalvojumi
Apbalvots arī ar Austrijas, Beļģijas, Dānijas, Dienvidslāvijas, Igaunijas, Itālijas, Lietuvas, Luksemburgas, Norvēģijas, Polijas, Portugāles, Somijas, Ungārijas, Vācijas, Vatikāna, Zviedrijas ordeņiem.
Telemundo
Telemundo ir ASV spāņu valodas televīzijas tīkls, kas pieder NBCUniversal, Comcast nodaļai. To 1984. gadā dibināja kā NetSpan, bet 1987. gadā pārdēvēja par Telemundo.
Tas ir trešais lielākais telenovela žanra televīzijas seriālu producents kopā ar Televisa, Globo, TV Azteca, Caracol, RCN, ABS-CBN un GMA.
Malāla Jūsafzaja
Malāla Jūsafzaja (,, Malālah Yūsafzay, dzimusi ) ir pakistāniešu izglītības tiesību aktīviste. Būdama vēl skolniece, 2012. gadā 9. oktobrī pārcieta Pakistānas Taliban kaujinieku uzbrukumu un tika smagi ievainota par savu aktīvo nostāju.
Dž. Dž. Džilindžers
'''Dž. Dž. Džilindžers (īstajā vārdā Raimonds Rupeiks''', dzimis Kazahijas PSR ) ir latviešu teātra režisors un aktieris. Saņēmis "Spēlmaņu nakts" balvu kā Latvijas 2006. gada režisors.
Malāla Jūsafzaja
Pazīstama kā sieviešu tiesību un tiesību uz izglītību aktīviste, it īpaši Svātas ielejā, kurā Taliban aizliedza meitenēm apmeklēt skolu. 2009. gada sākumā, 11—12 gadu vecumā, sāka ar pseidonīmu rakstīt blogu BBC, kurā aprakstīja dzīvi Taliban režīma laikā, par viņu centieniem pārņemt varu ielejā un savu redzējumu par izglītību meitenēm. 2012. gada 9. oktobrī viņa tika sašauta, taču izdzīvoja. Ir saņēmusi vairākus apbalvojumus, tai skaitā 2013. gada Saharova balvu. 2013. gadā žurnāls Time viņu ierindoja starp 100 ietekmīgākajiem cilvēkiem.
Dž. Dž. Džilindžers
Biogrāfija
Dzimis latviešu virsnieka ģimenē Kazahijas PSR (tagad Kazahstānā). Bērnību pavadījis Jēkabpilī, mācījies pilsētas 3. vidusskolā. 17 gadu vecumā devies uz Rīgu. No 1984. līdz 1987. gadam studējis Rīgas Politehniskajā institūtā, kuru nav pabeidzis, no 1993. līdz 1997. gadam — Latvijas Kultūras akadēmijas Teātra režisoru un aktieru apvienotajā kursā.
1988. gada F1 sezona
1988. gada F1 sezona bija 39. F1 sezona. Tā sākās un beidzās  pēc sešpadsmit aizvadītām sacīkstēm. Par čempionu kļuva Airtons Senna izcīnot pirmo no saviem trim čempiona tituliem. Viņu pārstāvētā McLaren komanda ieguva konstruktoru kausu.
Dž. Dž. Džilindžers
Biogrāfija
Vairākkārt darbojies arī Liepājas teātrī. 2012. gada "Spēlmaņu nakts" ceremonijā viņa režisētā izrāde "Pūt vējiņi!" Liepājas teātrī tika atzīta par gada labāko muzikālo izrādi. Iestudējis izrādes arī Valmieras Drāmas teātrī, Rīgas Krievu teātrī, Jaunajā Rīgas teātrī, Nacionālajā teātrī (D. Heira "Jūdas skūpsts" izrāde izvirzīta „Spēlmaņu nakts" balvai nominācijā "Gada režisors" 2007./2008. gada sezonā), studijteātrī "Skatuve", A. Puškina teātrī Maskavā.
Vairākkārt pretendējis uz gada labākā režisora balvu un vienu reizi to arī saņēmis: atzīts par gada labāko režisoru 2006. gada "Spēlmaņu nakts" ceremonijā (par Dailes teātra izrādi "Kaligula").
2013. gadā saņēmis Eduarda Smiļģa balvu.
2019. gada 28. septembrī Dailes teātra aktieru pārstāvju grupa izplatīja paziņojumu, kurā tika izteikta neuzticība Džilindžeram kā teātra mākslinieciskajam vadītājam. 7. oktobrī režisors atkāpās no amata un paziņoja, ka turpmāk vairs nesaistīs savu darbību ar teātra mākslu.
Privātā dzīve
Precējies sešas reizes (ar Maiju Rupeiku, Gunitu Mežuli, Daci Rukšāni, Binniju Ārbergu, Elīnu Dzelmi un Ingu Grencbergu). Ir divas meitas.
Hermans fon Gotšalls
Hermans fon Gotšalls (de; Pozene —  Gerlica) bija Vācijas šahists un žurnālists.
Biogrāfija
Pirmā vācu šaha žurnāla Deutsche Schachzeitung ilggadējs redaktors (1887—1896). Sarakstījis vairākas grāmatas par šahu: "Mazā problēmu skola" (Leipciga 1885. gadā, de), "Sestais Vācijas šaha savienības kongress" (Breslava 1889. gadā, de), "Šaha problēmu kolekcija" (Leipciga 1898.–1908. gadā, de), de), "Ādolfs Andersens, vācu šaha mākslas veterāns" (Leipciga 1912. gadā, de), "Ceļojums cauri šaha problēmām" (Berlīne/Leipciga 1926. gadā, de). Vairāku šaha uzdevumu autors.
Piedalījies Vācijas šaha savienības kongresos un nacionālos šaha turnīros. 1883. gadā Nirnbergā izcīnījis 3. vietu 3. Vācijas šaha savienības kongresā, tajā pašā gadā uzvarējis turnīrā Berlīnē. 1885. gadā Hamburgā dalījis 13.-14. vietu 4. Vācijas šaha savienības kongresā (uzvarējis Izidors Gunsbergs), bet 1887. gadā Frankfurtē dalījis 17.-18. vietu 5. Vācijas šaha savienības kongresā (uzvarējis Džordžs Makenzijs). 1888. gadā Nirnbergā dalījis 2. vietu ar Žaku Mizesu aiz Zīgberta Tarraša. 1890. gadā Berlīnes šaha turnīrā dalījis 5.-8. vietu (uzvarējuši Emanuels Laskers un Bertolds Laskers). 1892. gadā uzvarējis Halles šaha turnīrā un dalījis 8.-9. vietu Drēzdenē 7. Vācijas šaha savienības kongresā (uzvarējis Zīgberts Tarrašs). 1893. gadā Ķīlē dalījis 4.-6. vietu 8. Vācijas šaha savienības kongresā (uzvarējuši Kurts fon Bardelebens un Kārlis Valbrots). 1898. gadā Ķelnē ieņēmis 12. vietu 11. Vācijas šaha savienības kongresā (uzvarējis Eimoss Bērns). 1890. gadā Minhenes šaha turnīrā dalījis 11.-12. vietu (uzvarējuši Gēza Maroci, Harijs Pilsberijs un Kārlis Šlehters). 1902. gadā Hanoverā dalījis 11.-12. vietu 13. Vācijas šaha savienības kongresā (uzvarējis Davids Janovskis). 1904. gadā Koburgā ieņēmis 13. vietu 14. Vācijas šaha savienības kongresā (uzvarējuši Kārlis Šlehters un Rūdolfs Sviderskis). 1905. gadā Barmenas šaha turnīrā dalījis 15.-16. vietu (uzvarējuši Davids Janovskis un Gēza Maroci). 1908. gadā Diseldorfā dalījis 14.-15. vietu 16. Vācijas šaha savienības kongresā (uzvarējis Frenks Māršals). Pēc Pirmā pasaules kara 1925. gadā Breslavā ieņēmis 9. vietu 24. Vācijas šaha savienības kongresā (uzvarējis Jefims Bogoļubovs) un 1926. gadā dalījis 7.-8. vietu Hanoveras šaha turnīrā (uzvarējis Ārons Nimcovičs).
Albins Planincs
Albins Planincs (sl;, Zagorje pie Savas — , Ļubļana) bija Slovēnijas starptautiskais lielmeistars šahā (1973).
Biogrāfija
Bijis viens no ievērojamākajiem Slovēnijas šahistiem pēc lielmeistariem Milana Vidmara, Vasjas Pirca un Bruno Parmas. Šahu iemācījies spēlēt septiņu gadu vecumā. Divas reizes (1968, 1971) kļuvis par Slovēnijas šaha čempionāta uzvarētāju. 1969. gadā sensacionāli uzvarējis Vidmara memoriālā Ļubļanā, apsteidzot tā laika labāko Dienvidslāvijas šahistu Svetozaru Gligoriču. 1973. gadā kopā ar Pasaules šaha eksčempionu Tigranu Petrosjanu dalījis pirmo vietu prestižajā IBM turnīrā Nīderlandē. Par panākumiem turnīros FIDE 1969. gadā Planincam piešķīrusi starptautiskā meistara (IM), bet 1973. gadā - starptautiskā lielmeistara (GM) nosaukumu.
Pārstāvējis Dienvidslāvijas komandu lielākajos komandu šaha turnīros:
Tomēr kopš 1974. gada Planincu sāka vajāt dažādas garīgas slimības, un viņa šaha rezultātos 1970. gadu vidū bija vērojams straujš kritums. Pastiprinātās depresijas dēļ 35 gadu vecumā Planincs bija spiests pārtraukt savu šahista karjeru. Mūža pēdējos divdesmit gadus pavadījis speciālā ārstniecības iestādē Ļubļanā.
Teodors fon Ševe
Teodors fon Ševe (de; Kozle —  Pačkova) bija Vācijas šahists un virsnieks.
Biogrāfija
Pēc profesijas bijis armijas virsnieks. Dzīvojis Breslavā, kur bijis "Andresena Breslavas šaha kluba" (de) līdzdibinātājs. Piedalījies nacionālajos šaha turnīros. 1881. gadā ieņēmis trešo vietu Berlīnes šaha turnīrā aiz Bertolda Laskera un Zīgberta Tarraša, bet citā Berlīnes turnīrā bijis otrais aiz Kurta fon Bardelebena. 1883. gadā turpat dalījis 6.-8. vietu (uzvarējis Hermans fon Gotšalls). 1894. gadā uzvarējis Berlīnes šaha turnīrā, bet 1899. gada Berlīnes jaungada turnīrā dalījis 1. vietu kopā ar Emīlu Šallopu un Horeišio Karo. 1891. gadā nospēlējis neizšķirti divus mačus: ar Kārli Valbrotu — 5:5 (+4, –4, =2) un Kurtu fon Bardelebenu — 6:6 (+4, –4, =4). 1901. gadā ieņēmis 5. vietu vienā no pirmajiem Montekarlo starptautiskajiem šaha turnīriem (uzvarējis Kārlis Šlehters). 1919. gadā Berlīnē izdevis šaham veltītu eseju "Šaha spēles gars" (de).
Saksoneja
Saksoneja ir ciems Nīcgales pagastā, Augšdaugavas novadā. Atrodas 196 km attālumā no Rīgas.
Vjačeslavs Ovčiņņikovs
Vjačeslavs Ovčiņņikovs (dzimis Voroņežā) ir krievu komponists.
Komponēt uzsācis 9 gadu vecumā. 15 gadu vecumā iestājies Maskavas konservatorijā. Vēlāk studējis pie Tihona Hreņņikova un Ļeva Ginzburga. Komponējis simfonijas, simfoniskās poēmas, darbus kamerorķestrim, nelieliem ansambļiem un solo instrumentiem.
Ārpus dzimtenes pazīstams kā mūzikas autors tādām filmām kā Sergeja Bondarčuka ”Karš un miers”, Andreja Tarkovska ”Ivana bērnība” un ”Andrejs Rubļovs”. Sacerējis mūziku vairāk nekā 40 filmām.
Sākot no 20. g.s. septiņdesmitajiem gadiem, Ovčiņņikovam bijusi arī veiksmīga diriģenta karjera. Viņa skaņdarbi ierakstīti Krievijas skaņu ierakstu studijā Мелодия. No 1990. līdz 1991. gadam bijis profesors Kanzasas Universitātē.
1986. gadā viņam piešķirts Krievijas PFSR Tautas skatuves mākslinieka nosaukums.
Būns Dženers
Būns Roberts Kenets Dženers (en, dzimis ) ir Kanādas hokejists, spēlē uzbrucēja pozīcijā. Kopš 2013. gada Dženers pārstāv NHL komandu Kolumbusas "Blue Jackets". 2011. gada NHL draftā Dženeru ar kopējo 37. numuru otrajā kārtā izvēlējās Kolumbusas "Blue Jackets".
Kolumbusas "Blue Jackets" rindās debitējis 2013–14. gada sezonā. 2021. gada oktobrī kļuvis par "Blue Jackets" komandas kapteini.
Kanādas hokeja izlases sastāvā izcīnījis zelta medaļu 2015. gada Pasaules čempionātā.
Vecais Tomass
Vecais Tomass (et) ir vējrādis Igaunijas galvaspilsētas Tallinas rātsnama smailē, viens no pazīstamākajiem pilsētas simboliem.
Vējrādis karavīra izskatā uz rātsnama smailes tika izveidots 1530. gadā. Leģenda par vējrādi, kura gan rakstos parādās tikai 1881. gadā, ir tāda, ka vējrādis nosaukts kāda zemas izcelsmes pilsētas sarga vārdā. Viduslaiku Tallinā pilsoņi tradicionāli sacentās loka šaušanā pa putna figūru kārts galā. Kādu gadu, pirms šāvēji bija paspējuši sākt sacensības, putnam trāpīja kāda zemas kārtas puiša Tomasa izšauta bulta. Pilsoņi nolēma puisi nevis sodīt par šādu uzdrīkstēšanos, bet uzaicināt Tomasu par pilsētas sargu. Kad Tomass jau bija vecs, pilsētas bērniem viņš bija pazīstams kā sargs, kurš dažkārt dalījis konfektes Tirgus laukumā. Kad Tomass nomira, bērni esot vecākiem jautājuši "Kur palicis Vecais Tomass?". Tāpēc rātsnama smailē esot uzlikts vējrādis Vecā Tomasa izskatā. Tagad vecāki varējuši bērniem stāstīt, ka Vecais Tomass pārcēlies uz torņa smaili, vēro viņus un, ja tie labi uzvedas, atstāj konfektes zem spilvena.
Rātsnama smaile nodega Tallinas bombardēšanā 1944. gada 9. martā. 1952. gadā tā tika atjaunota ar Vecā Tomasa kopiju, bet oriģinālais Tomass tika novietots Rātsnamā. 1996. gadā smaile tika rekonstruēta un tās galā novietots jau trešais Tomass.
1593. gads Latvijā
Šajā lapā ir apkopoti '''1593. gada notikumi Latvijas''' teritorijā, kuras Kurzemes, Zemgales un Sēlijas novadi atradās Kurzemes un Zemgales hercogistes sastāvā, izņemot Piltenes un Grobiņas apgabalus. Vidzemes un Latgales novadi atradās Livonijas un Lietuvas reālūnijas sastāvā.
Mariner 5
Mariner 5 bija Mariner programmas aparāts, kas tika palaists veikt Veneras pārlidojumu - pētīt Veneras atmosfēru ar radiosignālu palīdzību, mērīt ūdeņraža līmeni un novērot kā Saules vējš ietekmē planētas magnetosfēru. Mariner 5 bija Mariner 4 rezerves dublikāts, taču pēc veiksmīgās Mariner 4 misijas, tas modificēts Veneras pārlidojumam. Aparāts startēja 1967. gada 14. jūnijā un sasniedza Veneru 19. oktobrī, pārlidojot planētu 3990 kilometru augstumā. Tā kā Mariner 5 bija aprīkots ar jūtīgāku aparatūru nekā Mariner 2 - tika veikti precīzāki planētas pētījumi, izmantojot radio signālu slāpēšanu aparātam aizejot Venera sēna, tika iegūti precīzāki dati par Veneras atmosfēras slāņiem, kas izrādījās vēl blīvāki un vēl karstāki nekā tika uzskatīts iepriekš. 1967. gada novembrī sakari ar aparātu pazuda un tas vēl joprojām, visdrīzāk, atrodas heliocentriskā orbītā.
Viņa ir viņš
"Viņa ir viņš" (en) ir 2012. gada ASV romantiska komēdija, kuras režisors ir Endijs Fikmens. Galvenās lomas atveido Čenings Teitums, Amanda Bainsa, Laura Ramsija un Emīlija Pērkinsa. Filmas pirmizrāde notika.
Pēc tam, kad Violas brālis izlemj pazust uz pāris nedēļām, Viola nolemj pārģērbties par brāli un viņa vietā doties uz elitāro skolu un spēlēt skolas futbola komandā. Tomēr drīz vien Viola iemīlas savā komandas biedrā un uzzina, ka nav vienīgā, kurai šajā ziņā ir problēmas.
Vladimirs Žarkovs (politiķis)
Vladimirs Žarkovs (1939) ir Daugavpils politiķis un saimnieciskais darbinieks, bijušais Daugavpils izpildkomitejas priekšsēdētājs (1985-1987), Latvijas Komunistiskās partijas Daugavpils pilsētas komitejas 1. sekretārs (1987-1991), Latvijas Republikas Augstākās padomes deputāts (1990-1992).
Dzīvesgājums
Dzimis 1939. gada 17. maijā Almati tagadējā Kazahstānā. Mācījās Kokčetavas apgabala Ščučinskas septiņgadīgajā skolā, studēja Tomskas Elektromehāniskajā dzelzceļa transporta inženieru institūtā (Томский электромеханический институт инженеров железнодорожного транспорта, 1957-1962). Strādāja Čitas apgabala Mogočas dzelzceļa lokomotīvju depo. 1966. gadā pārcēlās uz dzīvi Latvijā un sāka strādāt Daugavpils Lokomotīvju remonta rūpnīcā, 1967. gadā neklātienē pabeidza Maskavas Augstāko partijas skolu. Bija Lokomotīvju remonta rūpnīcas ceha priekšnieka vietnieks, PSKP rūpnīcas komitejas sekretārs un rūpnīcas direktors (1983-1985).
1985. gadā iecelts par Daugavpils izpildkomitejas priekšsēdētāju, 1987. gadā par Latvijas Komunistiskās partijas Daugavpils pilsētas komitejas 1. sekretāru. 1990. gadā tika ievēlēts Latvijas PSR Augstākajā Padomē un bija starp tiem deputātiem, kas nebalsoja par Latvijas neatkarības deklarāciju, no 1991. gada jūnija līdz septembrim bija Daugavpils pilsētas valdes priekšsēdētājs.
Pēc Augusta puča sagrāves un pilnīgas Latvijas neatkarības atjaunošanas 1991. gada 20. septembrī Latvijas Republikas Augstākā Padome pieņēma lēmumu atlaist Daugavpils pilsētas valdi. 1992. gada jūlijā V. Žarkovs un vairāki citi deputāti tika izslēgti no Augstākās Padomes par darbošanos pretēji Latvijas Republikas Satversmei.
Līdz aiziešanai pensijā V. Žarkovs strādāja par Daugavpils Lokomotīvju remonta rūpnīcas personāla daļas vadītāju, komercdirektoru un tehnisko direktoru.
Alesandra Ambrosio
Alesandra Ambrosio (pt; dzimusi ) ir brazīliešu modele.
Modeles karjeru uzsākusi 12 gadu vecumā. Filmējusies Revlon, Christian Dior, Giorgio Armani, Ralph Lauren reklāmās. Fotografējusies 2003. gada Pirelli kalendāram, kā arī bijusi uz vairāku starptautisku žurnālu vākiem, tai skaitā Cosmopolitan, Elle, GQ, Harper's Bazaar, Marie Claire, Ocean Drive, Vogue. 2000. gadā pirmoreiz piedalījusies Victoria's Secret modes šovā. A. Ambrosio ir viena no vispelnošākajām modelēm pasaulē. 2004. gadā kļuva par vienu no Victoria's Secret "eņģeļiem".
Ieva (Bībele)
Ieva (he, senebreju valodā izrunā: хawwͻ:h, ebreju valodā izrunā: Hava — burtiski "dzīvību dodošā") ir tēls Torā, Bībelē un Korānā. Viņa tiek aprakstīta. kā pirmā sieviete, kuru ir radījis Dievs. Ieva ir tikusi radīta no Ādama ribas. Viņa ir Kaina, Ābela un Seta māte. Bībeles stāsts par Ādama un Ievas radīšanu, viņu "grēkā krišanu" un viņu padzīšana no paradīzes radīja plašu apokrifiska rakstura literatūras izplatību Ābrama reliģijās.
Biogrāfija
Dievs radīja Ādamu līdzīgu sev, kā valdnieku pār visiem dzīvniekiem un augiem Ēdenes dārzā, bet aizliedza ēst laba un ļauna atzīšanas koka augļus, draudot ar nāvi. Kamēr Ādams gulēja, Dievs izņēma no viņa vienu ribu un izmantoja to, lai radītu Ievu. Ieva, čūskas ietekmē, pierunāja Ādamu ēst laba un ļauna atzīšanas koka augļus. Dievs viņu padzena no Ēdenes dārza. Ievai ir trīs dēli.
Medze (dabas liegums)
Medze ir dabas liegums Dienvidkurzemes novadā. Izvietojies Medzes pagasta vidusdaļā uz austrumiem no autoceļa P111. Izveidots 1962. gadā kā kompleksais dabas liegums, lai aizsargātu unikālu, 6 km garumā labi izteiktu senā Baltijas ledus ezera 15–20 m augstā krasta nogāzi. Tā izveidojusies pirms 10—11 tūkstošiem gadu Rietumkursas augstienei pieguļošā pamatmorēnas līdzenuma rietumu malā. Nogāzes apakšējā daļā iezīmējas divas kāples, kas atbilst Baltijas ledus ezera divu stadiju krasta līnijām. Senkrasts klāts ar sausām un mēreni mitrām pļavām, meža fragmentiem un lauksaimniecības zemēm. Konstatētas daudzas retas un īpaši aizsargājamas augu sugas (Baltijas dzegužpirkstīte, rūgtā drudzene, Lēzeļa vīrcele, parastā purvmirte, linu starenīte, sīpoliņu gundega). Liegums ir iekļauts Natura 2000 — Eiropas nozīmes aizsargājamo dabas teritoriju tīklā.
46. Saturna balva
46. Saturna balvas pasniegšanas ceremonija norisinājās, viesnīcā Marriott Burbank Hotel, Losandželosā. Ceremonijas organizators ir Zinātniskās fantastikas, fantāzijas un šausmu filmu akadēmija, kurā tā apbalvoja labākās zinātniskās fantastikas, fantāzijas un šausmu filmas, kā arī citu žanru filmas, seriālus, mājas video izdevumus, kas izveidoti laika posmā no līdz. Balvas nominanti tika paziņoti. Ceremoniju vadīs Brūss Kempbels.
Zosāda 2: Nolādētais Helovīns
"Zosāda 2: Nolādētais Helovīns" (en) ir 2018. gada ASV šausmu kinokomēdija. Filmas režisors ir Ari Sandels. Galvenās lomas atveido Vendija Maklendona-Kovija, Medisona Aismena, Džeremijs Rejs Teilors, Kalīls Heriss, Kriss Parnels, Kens Džongs un Džeks Bleks. Filmas pirmizrāde notika ASV. Filma ir turpinājums 2018. gada filmai "Zosāda".
Kupana
Kupana ir pilsēta un nozīmīga osta Indonēzijā, Austrumu Nusa Tengaras provinces galvaspilsēta un lielākā pilsēta. Izvietojusies Timoras salas dienvidu galā Savu jūras krastā. Lielākā daļa iedzīvotāju ir kristieši (protestanti 64,0%, katoļi 21,1%), bet 14,3% — musulmaņi.
Vēsture
Kupana ir nozīmīga osta un tirdzniecības centrs kopš Portugāles un Nīderlandes koloniālā laika. Dibināta 1653. gadā kā holandiešu Fortkonkordijas (Fort Concordia) cietoksnis, pie kura līdz 17. gadsimta beigām sāka apmesties holandiešu sabiedrotie no kaimiņu salām. 1752. gadā Kupanā dzīvoja 827 kristieši un nenoteikts skaits iezemiešu, un pilsēta bija Timoras holandiešu daļas administratīvais un ekonomiskais centrs. 1866. gadā Kupana tika pasludināta par brīvostu.
Saksoni
Saksoni ir ciems Ūdrīšu pagastā, Krāslavas novadā. Atrodas 265 km attālumā no Rīgas.
Ciema apkārtnē atrodas vairāki kultūras pieminekļi (A. Maijera seno mūzikas instrumentu kolekcija, piemiņas akmens represētajiem).
Ķīvītes
Ķīvītes, ķīvīšu ģints (Vanellus) ir tārtiņu dzimtas (Charadriidae) ģints, kas apvieno 23 sugas. Latvijā sastopama viena ķīvīšu ģints suga — ķīvīte (Vanellus vanellus). Ķīvīšu ģintī iekļautas gandrīz visas ķīvīšu apakšdzimtas (Vanellinae) sugas. Zinātniskais nosaukums Vanellus atvasināts no latīņu valodas un latviski nozīmē "mazais vēdeklis", dodot atsauci uz ķīvīšu spārnu vēdu tipisko troksni, atgādinot vēdekļa kustības troksni.
Izskats un īpašības
Ķīvīšu ģints sugas ir vidēji lieli bridējputni ar samērā garām kājām. Lielākajai daļai sugu ir koši, vairākrāsu, kontrastējoši apspalvojumi. Cekuls ir tikai dažām sugām, piemēram, ķīvītei. Ķīvīšu sugām daudz biežāk ir dažāda rakstura, lieluma un formu pasekstes.
Gājputni ir tikai dažas sugas: ķīvīte, stepes ķīvīte, baltastes ķīvīte, pelēkgalvas ķīvīte un brūnkrūšu ķīvīte. Samērā īss migrācijas ceļš ir arī Andu ķīvītei, kura ziemā lido lejup no kalniem.
Bergofa
Apdzīvotā vieta izvietojusies pie autoceļa V646.
Ķīvītes
Sistemātikas diskusijas
Ķīvīšu ģinti zinātnieki iesaka sadalīt līdz pat 19 ģintīm. Tomēr šīs grupas putniem, salīdzinot ar citiem tārtiņveidīgajiem putniem, ir veikti salīdzinoši minimāli ģenētiskie pētījumi, tādēļ pirms ieviest būtiskas izmaiņas grupai nepieciešami papildu pētījumi. Šobrīd morfoloģiski šīs ģints sugas ir ļoti dažādas un to kopīgās īpašības ir samērā maz, bet kopīgi ģenētiskie dati ir vēl mazāk.
Saskaņā ar esošajiem DNS pētījumiem nepārprotami izceļas piecas sugas, kas savstarpēji noteikti ir tuvu radniecīgi vienotas, lai gan ārēji nav tik ļoti līdzīgas: kalēju ķīvīte (Vanellus armatus), dienvidu ķīvīte (Vanellus chilensis), Andu ķīvīte (Vanellus resplendens), baltvaigu ķīvīte (Vanellus spinosus) un upes ķīvīte (Vanellus duvaucelii). Visas šīs sugas mājo tropu joslā, un tikai Andu ķīvīte ir migrējoša suga, lai gan migrācijas raksturs ir atšķirīgs no ziemeļos ligzdojošām ķīvītēm. Tomēr, ja no ķīvīšu ģints izdalītu šīs sugas, arī pārējām būtu nepieciešama sistemātikas korekcija. Jaunajai ģintij, kas ietvertu šīs piecas sugas, tiek piedāvāts zinātniskais nosaukums — Hoplopterus.
Jozefs Velcenbahers
Jozefs Velcenbahers (de) bija vācu treka riteņbraucējs, 1896. gada vasaras olimpisko spēļu dalībnieks.
1896. gada vasaras olimpiskās spēles
Velcenbahers 1896. gada vasaras olimpiskajās spēlēs Atēnās startēja divās treka riteņbraukšanas disciplīnās — 100 kilometru un 12 stundu braucienā. Abās šajās distancēs viņš nefinišēja.
Lenka Ptāčnīkova
Lenka Ptāčnīkova (cs; dzimusi ) ir Čehijas starptautiskā lielmeistare šahā (2001), kas kopš 2004. gada pārstāv Islandi.
Biogrāfija
No 1992. līdz 1996. gadam četras reizes pārstāvējusi Čehiju Eiropas un Pasaules junioru šaha čempionātos, kuros labākos panākumus guvusi 1994. gadā Pasaules junioru šaha čempionātā U18 vecuma grupā, kad ieņēmusi 5. vietu un 1996. gadā Pasaules junioru šaha čempionātā U20 vecuma grupā, kad bijusi 4. vietā. Daudzkārtējā Čehijas sieviešu šaha čempionātu dalībniece, kuros izcīnījusi 2 zelta (1994, 1996), sudraba (1999) un bronzas (1997) medaļas. 2000. gadā Olomoucā dalījusi 2. vietu starptautiskajā šaha turnīrā (uzvarējis Davids Navara).
Pēc laulībām pārcēlusies uz dzīvi Islandē. Daudzkārtējā Islandes sieviešu šaha čempionātu uzvarētāja (2006, 2009, 2010, 2012, 2013, 2014, 2016). Divas reizes uzvarējusi Ziemeļu valstu sieviešu individuālajos šaha čempionātos (2005, 2007).
Pārstāvējusi Čehijas un Islandes komandas lielākajos komandu šaha turnīros:
Par panākumiem turnīros FIDE 2001. gadā Ptāčnīkovai piešķīra starptautiskās lielmeistares (WGM) nosaukumu.
Baltkrievija 2014. gada ziemas olimpiskajās spēlēs
Baltkrievija piedalījās 2014. gada ziemas olimpiskajās spēlēs, kas notika Krievijas pilsētā Sočos no 2014. gada 7. līdz 23. februārim. Šīs bija Baltkrievijas sestās ziemas olimpiskās spēles kopš Padomju Savienības sabrukuma. Baltkrievijas olimpiskās komandas sastāvā bija 26 sportisti (15 vīrieši un 11 sievietes), kuri piedalījās 5 ziemas olimpiskajos sporta veidos. Šī bija mazākā sporitstu delegācija, kas līdz šim ir piedalījusies ziemas olimpiskajās spēlēs no Baltkrievijas.
Caracol Televisión
Caracol Televisión ir Kolumbijas televīzijas tīkls, kas pieder Grupo Valorem. Tas ir viens no vadošajiem privātajiem televīzijas tīkliem Kolumbijā līdzās Canal RCN un Canal 1. Tīkls izplata un veido vairāk nekā 5000 programmu, un to pārraida vairāk nekā 80 valstīs.
Baltkrievija 2014. gada ziemas olimpiskajās spēlēs
Baltkrievija 2014. gada Soču olimpiskajās spēlēs izcīnīja 6 olimpiskās medaļas, no tām lielākais vairums — 5 medaļas — bija zelta, savukārt viena medaļa — bronzas medaļa, kas ir labākais panākums ziemas olimpiskajās spēlēs. No sporta veidiem lielākā daļa — 4 medaļas tika izcīnītas biatlonā un 2 medaļas frīstaila slēpošanā. Darja Domračeva šajās olimpiskajās spēlēs izcīnīja trīs zelta medaļas tādējādi kļūstot par medaļām bagātāko Baltkrievijas olimpieti.
Baltkrievijas karognesējs 2014. gada Soču spēļu atklāšanas ceremonijā bija frīstaila slēpotājs Aļaksejs Grišins, savukārt noslēguma ceremonijā biatloniste Darja Domračeva.
Salanti
Salanti ir pilsēta Lietuvā uz dienvidiem no Skodas pie Salantas upes. Rakstos pirmoreiz minēta 1565. gadā. 19. gadsimta vidū vietējā rabīna vadībā Salantos radās musara kustība jūdaismā.
Blaževiči (nozīmju atdalīšana)
Blaževiči var būt:
Viļakas valnis
Viļakas valnis ir lielākā tektoniskā struktūra Latvijas sedlienes austrumu daļā. Valnis stiepjas ap 50 km garumā un ap 10-12 km platumā. Pērnavas svītas virsma vaļņa rajonā ir no 300 m līdz 325 m dziļumā. Ir norādes uz to, ka Viļakas valnis ir konsedimentācijas struktūra, kas šeit aktīvi iespaidoja sedimentācijas raksturu visa augšdevona laikā.
Zanda Kalniņa-Lukaševica
Zanda Kalniņa-Lukaševica (dzimusi ) ir latviešu politiķe. Šobrīd 14. Saeimas deputāte, Saeimas priekšsēdētāja biedre. Pārstāv partiju "Vienotība" un apvienību "Jaunā Vienotība". Bijusi 11. Saeimas deputāte, vadīja Saeimas Eiropas lietu komisiju.
Biogrāfija
Vidējo izglītību ieguvusi Jelgavas Spīdolas ģimnāzijā, ko pabeigusi 1996. gadā. Pēc tam studējusi Latvijas Kristīgajā akadēmijā (iegūta sociālās aprūpes karitatīvā darbinieka kvalifikācija) un Latvijas Universitātē, kur ieguva maģistra grādu sabiedrības vadībā. 2013. gadā ieguva vadības zinātņu doktora grādu, absolvējot Latvijas Universitātes Ekonomikas un vadības fakultāti.
Pirms aktīvas politiskās darbības uzsākšanas Z. Kalniņa-Lukaševica bija Latvijas Valsts prezidenta Valda Zatlera padomniece un Valsts prezidenta Stratēģiskās analīzes komisijas priekšsēdētāja vietniece (2008—2011).
Vidsala
Vidsala, agrāk arī Kalnaciems, ir ciems Jēkabpils novada Kalna pagastā, pagasta centrs. Izvietojies pagasta ziemeļdaļā pie autoceļa P72 24 km no novada domes Jēkabpilī un 168 km no Rīgas. Vidsalā atrodas pagasta pārvalde, Kalna bibliotēka, doktorāts, pasta nodaļa, veikals. Apdzīvotā vieta izveidojusies pie bijušās Biržu pagasta valdes, izaugusi pēckara gados kā Kalna ciema padomes un kolhoza «Stars» centrālais ciemats.
Červena Ržečice
Červena Ržečice (cz) ir pilsēta Čehijā, Visočinas apgabala Pelhržimovas apriņķī.
Tīruma pērkone
Tīruma pērkone (Raphanus raphanistrum) ir krustziežu dzimtas augs. Divas tīruma pērkones pasugas audzē kā kultūraugus — redīsus un rutkus (Raphanus raphanistrum var. niger). Tīruma pērkone ir viengadīgs lakstaugs. Ziedi ķekarā vai pie stublāja. Zied no jūlija līdz septembrim.
Červena Ržečice
Vēsture
Rakstos pirmoreiz 1279. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.
Zanda Kalniņa-Lukaševica
Biogrāfija
Laika posmā no 2006.-2008. gadam viņa bija valsts sekretāra vietniece Reģionālās attīstības un pašvaldību lietu ministrijā, pirms tam kopš 2003. gada strādājot ministrijas Pašvaldību attīstības departamentā. Darbu publiskajā pārvaldē sākusi 1998. gadā, strādājot kā sociālā darbiniece Jūrmalas Labklājības pārvaldē un referente Jūrmalas Kultūras nodaļā.
Kopš 2019. gada Z. Kalniņa-Lukaševica lasa lekcijas Latvijas Universitātē par Eiropas Savienības ārpolitiku. Ir biedrības “Eiropas kustība Latvijā” valdes locekle un ES domnīcas “Friends of Europe” pilnvaroto padomes locekle.
Zanda Kalniņa-Lukaševica ir domnīcas “Friends of Europe” Eiropas Jauno līderu (European Young Leaders, EYL40) programmas, kā arī Minhenes drošības konferences un Kērbera fonda (Körber-Stiftung) kopīgi veidotā Minhenes jauno līderu (Munich Young Leaders) foruma biedre.
2016. gadā Z. Kalniņa-Lukaševica tika apbalvota ar Ministru Kabineta atzinības rakstu par nozīmīgu ieguldījumu, nodrošinot veiksmīgu Latvijas iestāšanos Ekonomiskās sadarbības un attīstības organizācijā. 2015. gadā ārlietu ministrs ir izteicis pateicību par pašaizliedzīgu un augsti profesionālu darbu Latvijas pirmās prezidentūras Eiropas Savienības Padomē laikā.
Latvijas Universitātes Ekonomikas un vadības fakultātē 2013. gadā ieguvusi vadības zinātņu doktora grādu un 2004. gadā vadības zinātņu maģistra grādu. Pirms tam studējusi Latvijas Kristīgajā akadēmijā (iegūta sociālās aprūpes karitatīvā darbinieka kvalifikācija).
Politiskā darbība
2011. gadā pievienojusies Zatlera Reformu partijai. No šīs partijas saraksta kandidēja 11. Saeimas ārkārtas vēlēšanās, kur arī tika ievēlēta no Vidzemes apgabala. No 2011. līdz 2014. gadam vadīja Saeimas Eiropas lietu komisiju, kā arī strādāja Saeimas Tautsaimniecības, agrārās, vides un reģionālās politikas komisijā. Kopš 2012. gada 2. februāra bija Reformu partijas Saeimas frakcijas priekšsēdētāja.
2014. gada maijā Z. Kalniņa-Lukaševica pievienojās partijai "Vienotība". No tās sastāva kandidēja 12. Saeimas vēlēšanās, taču netika ievēlēta. Pēc Laimdotas Straujumas otrās valdības darba sākuma 2014. gada 6. novembrī kļuva par Ārlietu ministrijas parlamentāro sekretāri. Latvijas prezidentūras ES Padomē laikā viņa pārstāvēja Padomi Eiropas Parlamentā. Viņa nodrošināja ministrijas komunikāciju ar Saeimu un Eiropas Parlamentu, kā arī pārstāv Latviju Eiropas Savienības Ārlietu padomes sanāksmēs attīstības sadarbības jautājumos un ārējās tirdzniecības jautājumos. Kopš 2017. gada viņa ir Attīstības sadarbības politikas konsultatīvās padomes priekšsēdētāja.
2018. gadā kandidēja 13. Saeimas vēlēšanās no apvienības "Jaunā Vienotība" saraksta, taču netika ievēlēta Saeimā. Z. Kalniņa-Lukaševica kandidēja 2019. gada Eiropas Parlamenta vēlēšanās, taču netika ievēlēta.
2022. gadā ievēlēta 14. Saeimā no apvienības "Jaunā Vienotība". Pirmajā Saeimas sēdē tika ievēlēta Saeimas priekšsēdētāja biedra amatā.
Vidsala (nozīmju atdalīšana)
Vidsala var būt:
Nūkas lidosta
Nūkas lidosta (kl, dk) ir lidosta Grenlandē, kas apkalpo tās galvaspilsētu Nūku. Lidosta tika uzcelta 1979. gadā. Novietojuma un klimata dēļ, lidosta nav piemērota lielu gaisa kuģu uzņemšanai. Lidostā bāzējas Grenlandes nacionālā aviokompānija Air Greenland.
Regulārie lidojumi:
Krotones province
Krotones province ir viena no Itālijas provincēm valsts dienvidos, Kalabrijas reģionā. Provinces lielākā pilsēta un administratīvais centrs ir Krotone. Nākamās lielākās pilsētas ir Izola di Kapo Ricuto, Čiro Marīna, Kutro un Petīlija Polikastro. Province administratīvi sīkāk dalās 27 komūnās.
1690. gads Latvijā
Šajā lapā ir apkopoti '''1690. gada notikumi pašreizējās Latvijas''' teritorijā, kuras Kurzemes un Zemgales novadi atradās Kurzemes hercogistes sastāvā. Kurzemes ziemeļdaļā atradās Piltenes apgabals, kurš atradās Kurzemes hercogistē ar autonomijas tiesībām. Vidzemes novads ietilpa Zviedru Vidzemes sastāvā, kas bija Zviedrijas domīnija, bet Latgales novads Poļu Vidzemes jeb Inflantijas sastāvā, kas bija Žečpospolitas province.
Kauņas dzelzceļa stacija
Kauņas dzelzceļa stacija (lt) ir dzelzceļa stacija, kas atrodas Lietuvas pilsētā Kauņā.
No stacijas pasažieru vilcieni dodas uz Ķībartiem, Marijampoli, Šauļiem un kopš 2015. gada arī uz Bjalistoku, uz kuru ierīkots standarta dzelzceļa platuma sliežu ceļš. 2019. gadā no stacijas nebija tiešas pasažieru vilcienu satiksmes uz Viļņu, jo stacija un tuvumā esošais tunelis tiek rekonstruēti Rail Baltica būvniecības dēļ. Vilcieni no Viļņas pietur Kauņas rietumu pievārtē Palemonā.
Vēsture
Stacija celta līdz ar dzelzceļa līnijas Pēterburga—Varšava atzara uz Austrumprūsiju (Lentvare—Ķībarti) izbūvi. Pie Kauņas dzelzceļa izbūve bija tehniski sarežģīta, tika izbūvēts Kauņas dzelzceļa tunelis un dzelzceļa tilts pār Nemunu. Celtniecība notika no 1859. līdz 1861. gadam, kad Kauņas stacijā atklāja vilcienu kustību. 1944. gadā stacijas ēku sagrāva, bet 1953. gadā atjaunoja socreālisma stilā.
Raiņa piemineklis
Raiņa piemineklis ir piemineklis latviešu dzejniekam Rainim, kas atrodas Esplanādē, Rīgā.
Piemineklis tika atklāts, pirmajās Dzejas dienās. 2007. gadā tika veikta pieminekļa restaurācija.
Pieminekļa arhitekts ir Dzintars Driba, projektu īstenoja tēlnieki Laimonis Blumbergs un Aivars Gulbis. 1947. gadā notika pirmais pieminekļa projekta konkurss, kurā pirmās divas vietas ieņēma Kārlis Zemdega. 1957. gada atkārtotajā konkursā Zemdega ārpus konkursa iesniedza metu "Kalnā kāpējs", kas arī tika apstiprināts.
Bluķis, uz kuru sēž vīrieša figūra, ir šķautņains klints bluķis. Vīrieša figūra tikusi kalta no sārti pelēka, pulēta Karēlijas granīta. Pieminekļa priekšā ir uzraksts "Rainis" uz zema taisnstūrveida bloka. Piemineklis ir apmēram 5 metrus augsts.
Pie Raiņa pieminekļa notiek Dzejas dienu centrālais notikums — dzejas lasījumi.
Ģeistauti
Ģeistauti, līdz 2003. gadam - Geistauti, ir ciems Kurzemes galējos dienvidrietumos, Dienvidkurzemes novada Rucavas pagastā uz austrumiem no autoceļa A11 pie Lietuvas robežas.
Baltiņu ezers
Baltiņu ezers var būt:
Aleksejs Marčenko
Spēlētāja karjera
Profesionāļa karjeru Marčenko uzsāka 2009.—10. gada sezonā, kad aizvadīja 10 spēles KHL kluba Maskavas CSKA sastāvā. Sezonas lielāko daļu gan viņš aizvadīja MHL. Nākamajā sezonā KHL aizvadīja jau 22 spēles, taču paralēli Maskavas "Krasnaja Armija" sastāvā kļuva par MHL čempionu, iegūstot arī līgas labākā aizsarga balvu. 2012.—13. gada sezona bija pirmā pilnā sezona, ko Marčenko aizvadīja KHL.
Vasarā hokejists pārcēlās uz Ziemeļameriku, 2013.—14. gada sezonā aizvadot arī savu debijas spēli NHL klubā Detroitas "Red Wings". 2014.—15. gada sezonā "Red Wings" rindās hokejists aizvadīja jau 51 spēli, taču 2015.—16. gada sezonā jau bija nostiprinājies komandas pamatsastāvā. Nākamās sezonas vidū tika aizmainīts uz Toronto "Maple Leafs".
2017. gadā atgriezās KHL, nākamās trīs sezonas aizvadot Maskavas CSKA rindās. 2019. gadā kopā ar komandu izcīnīja Gagarina kausu.
FIFA Pasaules rangs sievietēm
FIFA Pasaules rangs sievietēm ir FIFA veidots nacionālo sieviešu futbola izlašu rangs. Tiek apkopots kopš 2003. gada marta. Vienīgi Vācija un ASV ir bijusi ranga līderes. Pašreizējā līdere is ASV izlase.
Pārolaine
Pārolaine ir ciems Olaines novada Olaines pagastā pie Olaines pilsētas, otrpus (austrumu pusē) dzelzceļa līnijai Rīga—Jelgava. Pārolaine ir salīdzinoši nesen izveidota apdzīvotā vieta, kurā iekļauts arī Cukurciems.
Iedzīvotāju skaita izmaiņas
Esošajās robežās, pēc CSP un OSP datiem.